stanford-oval/wikipedia huggingface dataset:
อัลไพน์สโตนรีฟ
รูปภาพ

ฉลามหูขาวที่อัลไพน์สโตนรีฟ
ปะกาลังอ่อน และ วงศ์ย่อยปลากะรังจิ๋วที่อัลไพน์สโตนรีฟ
อนุสรณ์อัลไพน์สโตนรีฟ
เต่ากระที่อัลไพน์สโตนรีฟ
ปลากระเบนแมนตาที่อัลไพน์สโตนรีฟ
25°18′31″N 34°51′37″E﻿ / ﻿25.30861°N 34.86028°E﻿ / 25.30861; 34.86028
อัลไพน์ซาลาแมนเดอร์

| อัลไพน์ซาลาแมนเดอร์ |
| --- | --- |

อัลไพน์ซาลาแมนเดอร์ ที่มีตัวสีดำ

ชนิดย่อย Salamandra atra aurorae
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Caudata
วงศ์:: Salamandridae
สกุล:: Salamandra
สปีชีส์:: S.  atra
ชื่อทวินาม
Salamandra atra Laurenti, 1768

ชนิดย่อย
 S. a. atra  S. a. aurorae  S. a. prenjensis  S. a. pasobiensis

แผนที่แสดงการกระจายพันธุ์
ระวังสับสนกับ: อัลไพน์ นิวต์
อัลไพน์ซาลาแมนเดอร์ หรือ ซาลาแมนเดอร์ แอททร้า (อังกฤษ: Alpine salamander, Golden salamander; ชื่อวิทยาศาสตร์: Salamandra atra) สัตว์สะเทินน้ำสะเทินบกชนิดหนึ่ง จำพวกซาลาแมนเดอร์ จัดเป็นซาลาแมนเดอร์ขนาดเล็ก หรือนิวต์ (Salamandridae)
อัลไพน์ซาลาแมนเดอร์ เป็นซาลาแมนเดอร์ขนาดเล็ก มีลักษณะเด่นคือ มีสีดำตลอดทั้งตัว มี 5 นิ้ว ปลายนิ้วไม่มีเล็บ มีหัวใจทั้งหมด 3 ห้อง ผิวหนังเปียกชื้นไม่มีเกล็ด เหมือนซาลาแมนเดอร์ทั่วไป
พบกระจายพันธุ์ในแถบเทือกเขาแอลป์ในทวีปยุโรป ในระดับความสูงจากระดับน้ำทะเลถึง 2,800 เมตร พบได้ในประเทศแอลเบเนีย, ออสเตรีย, บอสเนียและเฮอร์เซโกวีนา, โครเอเชีย, ฝรั่งเศส, เยอรมนี, อิตาลี, ลิกเตนสไตน์, มอนเตเนโกร, เซอร์เบีย และสวิสเซอร์แลนด์ ในลำธารที่สภาพอากาศหนาวเย็น โดยปกติทางตอนใต้ของเทือกเขาแอลป์ จะไม่ค่อยพบในที่ ๆ มีความสูงจากระดับน้ำทะเลต่ำกว่า 900 เมตร และมีรายงานว่าพบในที่ ๆ สูงที่สุด คือ 2,430 เมตร ในฝรั่งเศส และ 2,800 เมตร ที่ออสเตรีย คาเรนทันนี
กินอาหารจำพวกสัตว์น้ำขนาดเล็ก ได้แก่ แมลง, หนอนแดง, ไส้เดือนน้ำ และหอยขนาดเล็ก อัลไพน์ ซาลาแมนเดอร์ ในช่วงฤดูหนาวจะขุดรูเพื่อจำศีล ในโพรงดินลึกประมาณ 20-30 เซนติเมตร เพื่อรักษาความชื้นของผิวหนัง โดยสภาพร่างกายในช่วงนี้จะอยู่นิ่ง ไม่เคลื่อนไหว อัตราเมแทบอลิซึมต่ำ อัตราการใช้ออกซิเจนจะลดลงอย่างมาก อาจเป็น 1/3 หรือ 1/100 ของอัตราปกติ หัวใจเต้นนาทีละไม่กี่ครั้ง ซึ่งอาจจะอยู่ในภาวะเช่นนี้ได้หลายเดือน จนกระทั่งเมื่ออุณหภูมิขึ้นสูงในระดับ 12-14 องศาเซลเซียส จึงจะขยับตัวออกมา
ลักษณะเด่นอีกประการหนึ่ง ของอัลไพน์ซาลาแมนเดอร์ คือ ขยายพันธุ์ด้วยการออกลูกเป็นตัว โดยการผสมพันธุ์ภายนอกลำตัว จะเข้าสู่วัยเจริญพันธุ์เมื่ออายุได้ 2-3 ปี โดยตัวผู้จะปล่อยสเปิร์มทิ้งไว้ตามใบไม้ริมน้ำหรือไม้น้ำ หรือก้อนหินที่เปียกชื้นริมน้ำ แล้วจะเปลี่ยนตัวเองให้มีสีที่สวยขึ้น คือ สีทอง เพื่อดึงดูดใจตัวเมีย เมื่อปฏิสนธิแล้ว ไข่จะพัฒนาตัวเองเป็นตัวอ่อนอยู่ในร่างกายของแม่ก่อนที่จะออกมาสู่โลกภายนอก ทั้งนี้เป็นเพราะการปรับตัวให้เข้ากับสถานที่อยู่อาศัย ซึ่งเป็นที่ ๆ หนาวเย็น จนบางครั้งแหล่งน้ำที่อาศัยอยู่แข็งเป็นน้ำแข็ง
อัลไพน์ซาลาแมนเดอร์ ปัจจุบันสามารถเพาะขยายพันธุ์ได้แล้วในที่เลี้ยง นิยมเลี้ยงกันเป็นสัตว์เลี้ยง
แหล่งข้อมูลอื่น

ข้อมูลที่เกี่ยวข้องกับ Salamandra atra ที่วิกิสปีชีส์
รูปและข้อมูลเพิ่มเติม (อังกฤษ)
อัลเทอร์ด บีสต์

| อัลเทอร์ด บีสต์ |
| --- | --- |
ผู้พัฒนา: Sega
ผู้จัดจำหน่าย: Sega
ออกแบบ: Makoto Uchida Hirokazu Yasuhara
ศิลปิน: Rieko Kodama
แต่งเพลง: Tohru Nakabayashi
เครื่องเล่น:  Arcade MS-DOS, Amstrad CPC, MSX, NES, Atari ST, Amiga, Master System, Mega Drive/Genesis, PC Engine, Commodore 64, Xbox 360 (Xbox Live Arcade), iOS, ZX Spectrum, PlayStation 2 
วางจำหน่าย:  August 1988 ArcadeJP: August 1988 NA: 1988Mega Drive/GenesisJP: November 27, 1988 NA: August 14, 1989 EU: November 30, 1990Master SystemNA: 1989 EU: 1989PC Engine HuCardJP: September 22, 1989PC Engine CD-ROM²JP: September 29, 1989Family ComputerJP: July 20, 1990Virtual Console  Mega Drive/GenesisNA: November 19, 2006JP: December 2, 2006 PAL: December 8, 2006ArcadeJP: June 2, 2009 PAL: June 26, 2009NA: September 28, 2009Xbox Live ArcadeNA: June 10, 2009iOS/Androidทั่วโลก: June 22 2017PlayStation NetworkNA: September 6, 2011Nintendo 3DS 3D ClassicsJP: May 29, 2013 NA: December 5, 2013 PAL: December 5, 2013 
แนว: Beat 'em up
รูปแบบ: Single-player, multiplayer
ระบบอาร์เคด: Sega System 16
อัลเทอร์ด บีสต์ (อังกฤษ: Altered Beast ญี่ปุ่น: 獣王記; โรมาจิ: Jūōki; lit. "Beast King's Chronicle") เป็นเกมตู้ประเภทต่อสู้ ปี 1988 จำหน่ายและพัฒนาโดยเซก้า ตัวเกมได้จัดอยู่ในกรีซโบราณและตามด้วยนักรบที่ถูกคืนชีพโดยซูสเพื่อช่วยอะธีนา บุตรีของพระองค์ เพื่อที่จะช่วยเธอได้นั้น จะต้องแปลงร่างเป็นอสูรโดยใช้พลังพิเศษที่จะแปลงร่างเป็นอสูรได้ เช่น มนุษย์หมาป่า, มนุษย์มังกร, มนุษย์เสือ, มนุษย์หมี และมนุษย์หมาป่าสีทอง
เนื้อเรื่องย่อ

นักรบชาวโรมันที่ตายในสนามรบได้ถูกฟื้นคืนชีพโดยซูส แล้วให้ภารกิจช่วยอะธีนาจากนิฟฟ์ เทพแห่งอสูรจากโลกบาดาล เพื่อช่วยบุตรีของซูส ในแต่ละด่านเขาจะต้องเก็บลูกบอลวิญญาณสามลูก
หลังจากจบด่านสุดท้าย เขาได้ชนะนิฟฟ์และช่วยอะธีนาได้สำเร็จ ส่วนในอาร์เคตนั้นเกมจะขึ้นเครดิตแล้วแสดงภาพนักแสดงในเครื่องแต่งกายของตัวละครต่างๆ และอธิบายว่าทั้งหมดนี้คือการแสดงเท่านั้น
แหล่งข้อมูลอื่น

อัลเทอร์ด บีสต์ ที่ Killer List of Videogames
Killer List of Videogames
อัลเทอร์ด บีสต์ ที่ MobyGames
แม่แบบ:WoS game
แม่แบบ:Internet Archive game
อัลไพน์นิวต์

ระวังสับสนกับ อัลไพน์ ซาลาแมนเดอร์
| อัลไพน์นิวต์ ช่วงเวลาที่มีชีวิตอยู่: ไมโอซีนยุคสุดท้าย-ปัจจุบัน, 5> 332–0Ma  PreꞒ Ꞓ O S D C P T J K Pg N      |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Caudata
วงศ์:: Salamandridae
สกุล:: Ichthyosaura Latreille, 1801
สปีชีส์:: I.  alpestris
ชื่อทวินาม
Ichthyosaura alpestris (Laurenti, 1768)


แผนที่แสดงการกระจายพันธุ์
ชื่อพ้อง
 ชื่อพ้อง Triturus alpestris Laurenti, 1768  Mesotriton alpestris  (Laurenti, 1768)   Triton alpestris Laurenti, 1768 
อัลไพน์นิวต์ (อังกฤษ: Alpine newt; ชื่อวิทยาศาสตร์: Ichthyosaura alpestris) เป็นซาลาแมนเดอร์ขนาดเล็กชนิดหนึ่ง ประเภทนิวต์ จัดอยู่ในกลุ่มนิวต์หางใบพาย (เดิมเคยใช้ชื่อวิทยาศาสตร์ว่า Triturus alpestris และMesotriton alpestris แต่ปัจจุบันได้มีการอนุกรมวิธานกันใหม่ จึงกลายเป็นชื่อพ้องไป  และทำให้กลายเป็นเพียงชนิดเดียวเท่านั้นที่อยู่ในสกุล Ichthyosaura)
ตัวอ่อน
อัลไพน์นิวต์ มีลักษณะลำตัวสีน้ำเงินเข้ม เจือด้วยจุดกลมเล็ก ๆ สีดำและขาว โดยเฉพาะในช่วงฤดูผสมพันธุ์สีจะยิ่งเข้มสวยขึ้น แต่โดยปกติแล้วสีตามลำตัวจะเป็นสีน้ำตาล มีความยาวเต็มที่ประมาณ 9-12 เซนติเมตร อาศัยอยู่ในป่าแถบเทือกเขาแอลป์ ในระดับความสูงที่ไม่มากนัก หรือพบได้กระทั่งสวนหลังบ้านที่มีแอ่งน้ำขัง หรือพื้นที่ชุ่มน้ำในพื้นที่ราบ ในเวลากลางวันจะหลบซ่อนอยู่ใต้ดิน ออกหากินในเวลากลางคืน มีถิ่นกระจายพันธุ์ทั้งในทวีปยุโรปตอนใต้และตอนเหนือ
อัลไพน์นิวต์เป็นนิวต์ หรือซาลาแมนเดอร์ชนิดหนึ่ง ที่นิยมเลี้ยงกันเป็นสัตว์เลี้ยง
แหล่งข้อมูลอื่น

ข้อมูลที่เกี่ยวข้องกับ Ichthyosaura alpestris ที่วิกิสปีชีส์
อำเภอด่านซ้าย

| อำเภอด่านซ้าย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Dan Sai
พระธาตุศรีสองรัก
คำขวัญ: ดินแดนแห่งสัจจะและไมตรี ประเพณีบุญหลวงและการละเล่นผีตาโขน
แผนที่จังหวัดเลย เน้นอำเภอด่านซ้าย
พิกัด: 17°16′48″N 101°8′48″E﻿ / ﻿17.28000°N 101.14667°E﻿ / 17.28000; 101.14667
ประเทศ:  ไทย
จังหวัด: เลย
พื้นที่
 • ทั้งหมด: 1,732 ตร.กม. (669 ตร.ไมล์)
ประชากร (2567)
 • ทั้งหมด: 51,485 คน
 • ความหนาแน่น: 29.72 คน/ตร.กม. (77.0 คน/ตร.ไมล์)
รหัสไปรษณีย์ : 42120
รหัสภูมิศาสตร์: 4205
ที่ตั้งที่ว่าการ: ที่ว่าการอำเภอด่านซ้าย ถนนแก้วอาสา ตำบลด่านซ้าย อำเภอด่านซ้าย จังหวัดเลย 42120
 ส่วนหนึ่งของสารานุกรมประเทศไทย
ด่านซ้าย เป็นอำเภอหนึ่งของจังหวัดเลย
ประวัติ

วันที่ 13 สิงหาคม 2448 โอนพื้นที่อำเภอด่านซ้าย ของเมืองพิษณุโลก มณฑลพิษณุโลก มาขึ้นกับเมืองหล่มสัก
วันที่ 23 มกราคม 2469 ยุบตำบลน้ำท่วม และแบ่งพื้นที่หมู่บ้านไปรวมกับตำบลด่านซ้าย ตำบลนาหอ และตำบลหนองผือ
วันที่ 24 พฤษภาคม 2492 ตั้งตำบลปลาบ่า แยกออกจากตำบลหนองบัว
วันที่ 15 ตุลาคม 2499 จัดตั้งสุขาภิบาลด่านซ้าย ในท้องที่บางส่วนของตำบลด่านซ้าย
วันที่ 25 มิถุนายน 2511 โอนพื้นที่ตำบลท่าศาลา อำเภอเมืองเลย ไปขึ้นกับ อำเภอด่านซ้าย
วันที่ 15 ตุลาคม 2511 แยกพื้นที่ตำบลหนองบัว ตำบลโพนสูง ตำบลปลาบ่า และตำบลท่าศาลา อำเภอด่านซ้าย มาตั้งเป็น กิ่งอำเภอภูเรือ ขึ้นกับอำเภอด่านซ้าย
วันที่ 3 มีนาคม 2513 แยกพื้นที่ตำบลนาแห้ว และตำบลนาพึง อำเภอด่านซ้าย มาตั้งเป็น กิ่งอำเภอนาแห้ว ขึ้นกับอำเภอด่านซ้าย
วันที่ 15 กันยายน 2513 ตั้งตำบลนาหอ แยกออกจากตำบลด่านซ้าย ตั้งตำบลร่องจิก แยกออกจากตำบลโพนสูง ตั้งตำบลแสงภา แยกออกจากตำบลนาแห้ว
วันที่ 29 มิถุนายน 2514 โอนพื้นที่ตำบลโพนสูง กิ่งอำเภอภูเรือ อำเภอด่านซ้าย ไปขึ้นกับ อำเภอด่านซ้าย อีกครั้ง
วันที่ 6 มิถุนายน 2515 ประกาศของคณะปฏิวัติ ฉบับ 159 ให้โอนพื้นที่ตำบลลาดค่าง อำเภท่าลี่ ไปขึ้นกับ กิ่งอำเภอภูเรือ อำเภอด่านซ้าย
วันที่ 28 มีนาคม 2517 ยกฐานะจากกิ่งอำเภอภูเรือ อำเภอด่านซ้าย เป็น อำเภอภูเรือ
วันที่ 30 เมษายน 2517 ตั้งตำบลโคกงาม แยกออกจากตำบลโพนสูง ตั้งตำบลปากหมัน แยกออกจากตำบลนาดี
วันที่ 8 กันยายน 2519 ยกฐานะจากกิ่งอำเภอนาแห้ว อำเภอด่านซ้าย เป็น อำเภอนาแห้ว
วันที่ 25 พฤษภาคม 2542 ยกฐานะจากสุขาภิบาลด่านซ้าย เป็นเทศบาลตำบลด่านซ้าย
ที่ตั้งและอาณาเขต

อำเภอด่านซ้ายตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียงดังต่อไปนี้
ทิศเหนือ ติดต่อกับแขวงไชยบุรี (ประเทศลาว)
ทิศตะวันออก ติดต่อกับอำเภอภูเรือ อำเภอวังสะพุง และอำเภอภูหลวง
ทิศใต้ ติดต่อกับอำเภอหล่มเก่า อำเภอเขาค้อ (จังหวัดเพชรบูรณ์) และอำเภอนครไทย (จังหวัดพิษณุโลก)
ทิศตะวันตก ติดต่อกับอำเภอนครไทย (จังหวัดพิษณุโลก) และอำเภอนาแห้ว
การแบ่งเขตการปกครอง > การปกครองส่วนภูมิภาค

อำเภอด่านซ้ายแบ่งเขตการปกครองย่อยออกเป็น 10 ตำบล 99 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ด่านซ้าย |  | (Dan Sai) |  | 15 หมู่บ้าน |  |  |  |  |  |  | 6. | อิปุ่ม |  | (Ipum) |  | 13 หมู่บ้าน |
| 2. | ปากหมัน |  | (Pak Man) |  | 7 หมู่บ้าน |  |  |  |  |  |  | 7. | กกสะทอน |  | (Kok Sathon) |  | 12 หมู่บ้าน |
| 3. | นาดี |  | (Na Di) |  | 9 หมู่บ้าน |  |  |  |  |  |  | 8. | โป่ง |  | (Pong) |  | 11 หมู่บ้าน |
| 4. | โคกงาม |  | (Khok Ngam) |  | 7 หมู่บ้าน |  |  |  |  |  |  | 9. | วังยาว |  | (Wang Yao) |  | 7 หมู่บ้าน |
| 5. | โพนสูง |  | (Phon Sung) |  | 9 หมู่บ้าน |  |  |  |  |  |  | 10. | นาหอ |  | (Na Ho) |  | 9 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอด่านซ้ายประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลด่านซ้าย ครอบคลุมพื้นที่บางส่วนของตำบลด่านซ้าย
เทศบาลตำบลศรีสองรัก ครอบคลุมพื้นที่ตำบลด่านซ้าย (นอกเขตเทศบาลตำบลด่านซ้าย)
องค์การบริหารส่วนตำบลปากหมัน ครอบคลุมพื้นที่ตำบลปากหมันทั้งตำบล
องค์การบริหารส่วนตำบลนาดี ครอบคลุมพื้นที่ตำบลนาดีทั้งตำบล
องค์การบริหารส่วนตำบลโคกงาม ครอบคลุมพื้นที่ตำบลโคกงามทั้งตำบล
องค์การบริหารส่วนตำบลโพนสูง ครอบคลุมพื้นที่ตำบลโพนสูงทั้งตำบล
องค์การบริหารส่วนตำบลอิปุ่ม ครอบคลุมพื้นที่ตำบลอิปุ่มทั้งตำบล
องค์การบริหารส่วนตำบลกกสะทอน ครอบคลุมพื้นที่ตำบลกกสะทอนทั้งตำบล
องค์การบริหารส่วนตำบลโป่ง ครอบคลุมพื้นที่ตำบลโป่งทั้งตำบล
องค์การบริหารส่วนตำบลวังยาว ครอบคลุมพื้นที่ตำบลวังยาวทั้งตำบล
องค์การบริหารส่วนตำบลนาหอ ครอบคลุมพื้นที่ตำบลนาหอทั้งตำบล
อัสแซสซินส์ครีด 3: ลิเบอเรชัน

| อัสแซสซินส์ครีด 3: ลิเบอเรชัน |
| --- | --- |

ผู้พัฒนา: Ubisoft Sofia Ubisoft Milan
ผู้จัดจำหน่าย: Ubisoft
กำกับ: Julian Gollop
อำนวยการผลิต: Mathieu Hector
เขียนบท: Richard Farrese Jill Murray
แต่งเพลง: Winifred Phillips  Music produced by Winnie Waldron
ชุด: Assassin's Creed
เอนจิน: AnvilNext
เครื่องเล่น: PlayStation Vita PlayStation 3 Microsoft Windows Xbox 360
วางจำหน่าย: PlayStation Vita Liberation HD PlayStation Network Windows & Xbox Live Arcade ทั่วโลก: January 15, 2014
แนว: Action-adventure, stealth
รูปแบบ: Single-player, multiplayer
อัสแซสซินส์ครีด 3: ลิเบอเรชัน (อังกฤษ: Assassin's Creed III: Liberation) เป็นเกมแอ็กชันผจญภัยอิงประวัติศาสตร์ พัฒนาและเผยแพร่โดย ยูบิซอฟต์ สำหรับเครื่องเล่น PlayStation Vita ออกจำหน่ายวันที่ 30 ตุลาคม 2012 ต่อมาภายหลังได้มีการปล่อยออกมาเป็นอัสแซสซินส์ครีด: ลิเบอเรชัน เอชดี สำหรับเครื่องเล่น PlayStation 3,Xbox 360 และ Microsoft Windows ผ่านทางดิจิทัลดาวน์โหลดของแต่ละแพลตฟอร์ม ได้แก่ PlayStation Network,Xbox Live Arcade และ Steam
เนื้อเรื่องของเกมจะอยู่ในนิวออร์ลีน ช่วงศตวรรษที่ 18 ปี 1765-1777 ประมาณปลายสงครามฝรั่งเศสและอินเดีย เป็นครั้งแรกที่ผู้เล่นจะรับบทเป็นมือสังหารหญิง ชื่อ Aveline de Grandpré
↑  "Music Awards Los Angeles — Music Awards Hollywood". hmmawards.org. สืบค้นเมื่อ September 19, 2012.
อัลฟี เดอไวน์

อัลฟี ฌอน เดอไวน์ (อังกฤษ: Alfie Sean Devine, เกิด 1 สิงหาคม 2004) เป็นนักฟุตบอลอาชีพชาวอังกฤษ เล่นในตำแหน่งกองกลางตัวรุกให้กับทอตนัมฮอตสเปอร์
เขาเป็นนักเตะเยาวชนทีมชาติอังกฤษ และคว้าแชมป์ฟุตบอลชิงแชมป์แห่งชาติยุโรป รุ่นอายุไม่เกิน 19 ปีร่วมกับทีมรุ่นอายุไม่เกิน 19 ปีในปี 2022 เขาย้ายมาร่วมทีมทอตนัมฮอตสเปอร์ จากอะคาเดมีของวีแกนแอทเลติก ด้วยค่าตัวประมาณ 300,000 ปอนด์ ในเดือนกรกฎาคม 2020 และลงประเดิมสนามให้กับทีมชุดใหญ่ของสเปอร์ในเดือนมกราคม 2021 เขาถูกยืมตัวไปเล่นให้กับพอร์ทเวลในช่วงครึ่งแรกของฤดูกาล 2023–24 และถูกยืมตัวไปยังพลิมัทอาร์ไกล์ในช่วงครึ่งหลัง
ชีวิตในวัยเด็ก

อัลฟี ฌอน เดอไวน์ เกิดเมื่อวันที่ 1 สิงหาคม 2004 ที่เมืองวอร์ริงตัน ประเทศอังกฤษ เขาเป็นลูกชายของแคลร์ เดอไวน์ ผู้เชี่ยวชาญด้านทรัพยากรบุคคล และฌอน เดอไวน์ อดีตนักรักบี้ลีกในตำแหน่ง scrum-half ซึ่งเล่นให้กับสโมสรเซนต์เฮเลนส์ตั้งแต่ปี 1986 ถึง 1991 และโอลดัมตั้งแต่ปี 1992 ถึง 1993
ระดับสโมสร > เริ่มต้นอาชีพ

เดอไวน์เป็นนักเตะจากอะคาเดมีของสโมสรลิเวอร์พูล เขาถูกปล่อยออกจากทีมตอนอายุ 11 ปี และเซ็นสัญญากับวีแกนแอทเลติกในอีก 4 เดือนต่อมา เขาลงประเดิมสนามให้กับทีมรุ่นอายุไม่เกิน 23 ปีเมื่ออายุ 15 ปี เขาเป็นสมาชิกของทีมชุดที่เอาชนะทอตนัมฮอตสเปอร์ในรอบที่สี่ของเอฟเอยูธคัพ ฤดูกาล 2019–20 โดยลงเล่นในฐานะตัวสำรองในช่วงท้ายเกม เขาลงสนามเป็นตัวจริงในรอบก่อนรองชนะเลิศที่พบกับแมนเชสเตอร์ยูไนเต็ด ที่สนามโอลด์แทรฟฟอร์ด เขาเซ็นสัญญากับวีแกนแอทเลติก เมื่อวันที่ 6 มิถุนายน 2020 อย่างไรก็ตาม วีแกน ประสบปัญหาทางการเงินและเข้าสู่กระบวนการล้มละลายในเวลาไม่ถึงหนึ่งเดือนหลังจากนั้น ก่อนที่จะถูกขายให้กับทอตนัมฮอตสเปอร์ ในวันที่ 28 กรกฎาคม ด้วยค่าตัวประมาณ 300,000 ปอนด์ เขาใช้เวลาในช่วงต้นของการค้าแข้งกับสเปอร์ในตำแหน่งกองกลางตัวรับ ก่อนที่จะถูกดันขึ้นไปเล่นตำแหน่งกองกลางตัวรุกในช่วงหลัง
ระดับสโมสร > ทอตนัมฮอตสเปอร์

เดอไวน์โดนใบแดงไล่ออกจากสนามระหว่างการแข่งขัน ยู-23 กับ เชลซี เมื่อเดือนธันวาคม 2020 จากการมีส่วนร่วมในเหตุการณ์ปะทะกับแดนนี ดริงก์วอเตอร์
อัลฟาโรเมโอ 155

อัลฟาโรเมโอ 155
อัลฟาโรเมโอ 155 (อังกฤษ: Alfa Romeo 155) เป็นรถซีดานขนาดครอบครัวที่ออกขายเพื่อแข่งขันในตลาดรถครอบครัวระดับบน โดยมีคู่แข่งคือ Audi A4, BMW 3 Series, Lancia Dedra, Mercedes Benz C-Class, Saab 900, Volvo 850 ฯลฯ มีจุดเด่นคือ รูปทรงที่ดูสปอร์ตและถูกหลักอากาศพลศาสตร์กว่ารถอื่นๆ (ด้วยการออกแบบทรงลิ่มที่ดูดุดันและมีค่าสัมประสิทธิ์ความเสียดทานอากาศ (Drag Coefficient) หรือ Cd เพียง 0.29) มีสมรรถนะที่ดีเยี่ยมจากเครื่องยนต์ การบังคับควบคุม การเกาะถนนและระบบเบรกที่ดีเลิศ มีอัตราการประหยัดน้ำมันที่ดี มีห้องโดยสารภายในกว้างขวางพอสมควร (สามารถนั่งได้ 5 คนโดยไม่อึดอัด) มีท้ายรถที่บรรจุของใหญ่ (500 ลิตร)
ในประเทศไทยมีการนำเข้ารถยนต์ อัลฟา 155 เข้ามาจำหน่ายเพียงรุ่นเดียวคือ Alfa Romeo 155 2.0 Twin Spark และต่อมาได้เปลี่ยนเป็น Alfa Romeo 155 Super 2.0 Twin Spark-16Valve
อัลฟาโรเมโอ 155 ออกขายครั้งแรกในปี ค.ศ. 1992 โดยออกมาแทนรุ่น อัลฟา 75 เป็นรถสปอร์ตซีดานขนาดกลาง ขับเคลื่อนล้อหน้า อัลฟา 155 เป็นอัลฟารุ่นสุดท้ายที่ยังใช้เครื่องยนต์สี่สูบเรียง-แปดวาล์ว-ทวินโอเวอร์เฮดแคมชาฟท์-ทวินสปาร์ก (Twin Spark) พร้อมระบบวาล์วแปรผัน (Variable Valve Timing) ที่ทำจากอลูมินั่มอัลลอยด์ทั้งลูกของอัลฟาแท้ๆ ที่ได้รับการพัฒนามาจากเครื่องยนต์ที่ใช้อยู่ในรุ่นจูเลียตต้าในปี ค.ศ. 1955
อัลฟา 155 มีเครื่องยนต์ให้เลือกทั้งหมด 6 แบบคือ
อัลฟาโรเมโอ 155 1.7 T.Spark - เครื่องยนต์สี่สูบเรียง(สองวาล์ว-สองหัวเทียนต่อสูบ) 117 แรงม้า ขับเคลื่อนล้อหน้า ความเร็วสูงสุด 190 กม./ชม. อัตราเร่ง 0-100 กม./ชม.ใน 11 วินาที
อัลฟาโรเมโอ 155 1.8 T.Spark - เครื่องยนต์สี่สูบเรียง(สองวาล์ว-สองหัวเทียนต่อสูบ) 130 แรงม้า ขับเคลื่อนล้อหน้า ความเร็วสูงสุด 200 กม./ชม. อัตราเร่ง 0-100 กม./ชม.ใน 10 วินาที
อัลฟาโรเมโอ 155 2.0 T.Spark - เครื่องยนต์สี่สูบเรียง(สองวาล์ว-สองหัวเทียนต่อสูบ) 143 แรงม้า ขับเคลื่อนล้อหน้า ความเร็วสูงสุด 205 กม./ชม. อัตราเร่ง 0-100 กม./ชม.ใน 9.3 วินาที
อัลฟาโรเมโอ 155 2.5 V6 - เครื่องยนต์วีหกสูบ(สองวาล์วต่อสูบ) 166 แรงม้า ขับเคลื่อนล้อหน้า ความเร็วสูงสุด 215 กม./ชม. อัตราเร่ง 0-100 กม./ชม.ใน 8 วินาที
อัลฟาโรเมโอ 155 2.5 TD - เครื่องยนต์เทอร์โบดีเซลสี่สูบเรียง(สองวาล์วต่อสูบ) 125 แรงม้า ขับเคลื่อนล้อหน้า ความเร็วสูงสุด 190 กม./ชม. อัตราเร่ง 0-100 กม./ชม.ใน 11 วินาที
อัลฟาโรเมโอ 155 2.0 Q4 - เครื่องยนต์สี่สูบเรียง16วาล์ว(เทอร์โบ) 190 แรงม้า ขับเคลื่อนสี่ล้อตลอดเวลา ความเร็วสูงสุด 225 กม./ชม. อัตราเร่ง 0-100 กม./ชม.ใน 6.7 วินาที
อัลฟาโรเมโอ 155 ซุปเปอร์

ในปีค.ศ. 1995 อัลฟาได้ทำการปรับปรุงโฉมและเครื่องยนต์ของ อัลฟา 155 ใหม่ และเรียกชื่อใหม่ว่า อัลฟาโรเมโอ 155 ซุปเปอร์ (Alfa Romeo 155 Super)โดยขยายฐานล้อให้กว้างขึ้นเพื่อการเกาะถนนที่ดีขึ้น มีการตีโป่งที่ซุ้มล้อทั้งสี่ล้อ รวมทั้งมีการเปลี่ยนเครื่องยนต์เบนซินสี่สูบใหม่ทั้งหมด โดยหันมาใช้บล็อกเครื่องยนต์เหล็กหล่อพื้นฐานร่วมกันกับเฟียตแต่ใช้ฝาสูบกอลูมินั่มอัลลอยด์ของอัลฟา นอกจากนั้นอัลฟายังเป็นผู้ปรับแต่งเครื่องยนต์เองร่วมกับการใช้ระบบมัลติวาล์ว ร่วมกับทวินโอเวอร์เฮดแคมชาฟท์-ทวินสปาร์ก (Twin Spark) พร้อมระบบวาล์วแปรผัน (Variable Valve Timing)
อัลฟาโรเมโอ 155 ซุปเปอร์มีเครื่องยนต์ให้เลือกทั้งหมด 7 แบบคือ
อัลฟาโรเมโอ 155 1.6 16Valve T.Spark - เครื่องยนต์สี่สูบเรียง(สี่วาล์ว-สองหัวเทียนต่อสูบ) 120 แรงม้า ขับเคลื่อนล้อหน้า ความเร็วสูงสุด 200 กม./ชม. อัตราเร่ง 0-100 กม./ชม.ใน 10.5 วินาที
อัลฟาโรเมโอ 155 1.8 16Valve T.Spark - เครื่องยนต์สี่สูบเรียง(สี่วาล์ว-สองหัวเทียนต่อสูบ) 140 แรงม้า ขับเคลื่อนล้อหน้า ความเร็วสูงสุด 205 กม./ชม. อัตราเร่ง 0-100 กม./ชม.ใน 9.5 วินาที
อัลฟาโรเมโอ 155 2.0 16Valve T.Spark - เครื่องยนต์สี่สูบเรียง(สี่วาล์ว-สองหัวเทียนต่อสูบ) 150 แรงม้า ขับเคลื่อนล้อหน้า ความเร็วสูงสุด 215 กม./ชม. อัตราเร่ง 0-100 กม./ชม.ใน 8.5 วินาที
อัลฟาโรเมโอ 155 2.5 V6 - เครื่องยนต์วีหกสูบ(สองวาล์วต่อสูบ) 166 แรงม้า ขับเคลื่อนล้อหน้า ความเร็วสูงสุด 215 กม./ชม. อัตราเร่ง 0-100 กม./ชม.ใน 8 วินาที
อัลฟาโรเมโอ 155 1.9 TD - เครื่องยนต์เทอร์โบดีเซลสี่สูบเรียง(สองวาล์วต่อสูบ) 92 แรงม้า ขับเคลื่อนล้อหน้า ความเร็วสูงสุด 180 กม./ชม. อัตราเร่ง 0-100 กม./ชม.ใน 12 วินาที
อัลฟาโรเมโอ 155 2.5 TD - เครื่องยนต์เทอร์โบดีเซลสี่สูบเรียง(สองวาล์วต่อสูบ) 125 แรงม้า ขับเคลื่อนล้อหน้า ความเร็วสูงสุด 190 กม./ชม. อัตราเร่ง 0-100 กม./ชม.ใน 10 วินาที
อัลฟาโรเมโอ 155 2.0 Q4 - เครื่องยนต์สี่สูบเรียง16วาล์ว(เทอร์โบ) 190 แรงม้า ขับเคลื่อนสี่ล้อตลอดเวลา ความเร็วสูงสุด 225 กม./ชม. อัตราเร่ง 0-100 กม./ชม.ใน 6.7 วินาที
รุ่นพิเศษ

สำหรับรุ่นพิเศษของอัลฟา 155 ที่มีขายจะมีอยู่ 2 รุ่นคือ
อัลฟา 155 ซิลเวอร์สโตน (Alfa Romeo 155 Silverstone)
อัลฟา 155 คิว4 (Alfa Romeo 155Q4)
เกียรติประวัติในการแข่งขัน

อัลฟา 155 ยังชนะในการแข่งขันระดับนานาชาติอีกหลายรายการเช่น
1992 Italian Supertouring Car Championship (CITV) รถ 155-GTA ขับโดย Alessandro Nannini
1993 German Touring Car Championship (DTM) รถ 155-V6TI ขับโดย Nicola Larini
1994 British Touring Car Championship (BTCC) รถ 155-T.S. ขับโดย Gabrielle Tarquini
1994 Spanish Touring Car Championship รถ 155-T.S. ขับโดย Campos
1994 European Touring Cup (CET) รถ 155-T.S. ขับโดย Campos
1995 International Touring Car Championship (ITC) รถ 155-V6TI ขับโดย Nicola Larini, Alessandro Nannini และ Giancarlo Fisichella
1996 International Touring Car Championship (ITC) รถ 155-V6TI ขับโดย Nicola Larini, Alessandro Nannini และ Giancarlo Fisichella
อัสแซสซินส์ครีด: เดอะฟอล

| Assassin's Creed The Fall |
| --- | --- |

ข้อมูลสิ่งพิมพ์
สำนักพิมพ์: Wildstorm
ประเภท: ผจญภัย, ต่อสู้
ทีมงานสร้างสรรค์
ศิลปิน: Cameron Stewart, Karl Kerschl
อัสแซสซินส์ครีด: เดอะฟอล (อังกฤษ: Assassin's Creed: The Fall) เป็นมินิซีรีส์หนังสือการ์ตูนจากซีรีส์เกมอัสแซสซินส์ครีด จัดพิมพ์โดย Wildstorm เนื้อเรื่องจะกล่าวถึงเรื่องราวของมือสังหารชาวรัสเซีย Nikolai Orelov
ในช่วงปลายยุค 1880 จนถึงต้นศตวรรษที่ 20 และ เหตุการณ์ทังกัสก้า (Tunguska event) โดยผ่านความทรงจำใน DNA ของ Daniel Cross
เขียนบทประพันธ์โดย Cameron Stewart และ Karl Kerschl เป็นการขยายเรื่องราวจักรวาลของซีรีส์อัสแซสซินส์ครีด แต่เรื่องราวยังคงเป็นความบาดหมางระหว่างสององค์กร คือ เทมพลาร์
และ ภาคีมือสังหาร ซึ่งในตอนท้ายมีการเชื่อมโยงกับกลุ่ม Narodnaya Volya
อา-ฮา

| อา-ฮา |
| --- | --- |

ข้อมูลพื้นฐาน
ที่เกิด: ออสโล ประเทศนอร์เวย์
แนวเพลง: นิวเวฟ
ช่วงปี:  1982–1994  1998–2010  2011  2015–ปัจจุบัน 
ค่ายเพลง: Warner Bros. WEA Polydor Universal

สมาชิก: แมกเน ฟุรุฮอลเมน (Magne Furuholmen) มอร์เตน ฮาร์เคท (Morten Harket) พอล วาคตาร-ซาวอย (Paul Waaktaar-Savoy)

เว็บไซต์: a-ha.com
อา-ฮา (อังกฤษ: A-ha; มักจะมีสไตล์เป็น a-ha; เสียงอ่านภาษานอร์เวย์: [ɑˈhɑː]) เป็นวงดนตรีนิวเวฟของประเทศนอร์เวย์ ก่อตั้งในในออสโล ก่อตั้งโดยพอล วาคตาร-ซาวอย (Paul Waaktaar-Savoy) (กีตาร์) แมกเน ฟุรุฮอลเมน (Magne Furuholmen) (คีย์บอร์ด กีตาร์ และขับร้อง) และมอร์เตน ฮาร์เคท (Morten Harket) (ขับร้อง) วงนี้มีชื่อเสียงโด่งดังในช่วงกลางทศวรรษ 1980
อา-ฮา ประสบความสำเร็จกับผลงานอัลบั้มเปิดตัวและซิงเกิลในปี 1985 ฮันติงไฮแอนด์โลว (Hunting High and Low) ขึ้นชาร์ตบิลบอร์ดสูงสุดอันดับ 15 และมีซิงเกิลอันดับ 1 ในระดับนานาชาติกับเพลง "เทกออนมี" ("Take on Me") และยังได้รับการเสนอชื่อเข้าชิงรางวัลแกรมมี่ในสาขาศิลปินหน้าใหม่ยอดเยี่ยม และอัลบั้มนี้ถือเป็นอัลบั้มที่ขายดีที่สุดในปี 1986 ในปี 1994 พวกเขาแยกวงกัน ในปีนั้นเองพวกเขามียอดขายอัลบั้มถึง 20 ล้านอัลบั้มทั่วโลก หลังจากนั้นเขาแสดงในงานคอนเสิร์ตแจกรางวัลโนเบล ปี 1998
วงกลับมาทำผลงานเพลงอีกครั้งกับอัลบั้มในปี 2002 ชุด Minor Earth Major Sky พวกเขาออกทัวร์อีกครั้ง และในปี 2000 นี้เขามียอดขายอัลบั้มกว่า 36 ล้านชุดทั่วโลก และยอดขายซิงเกิลกว่า 2 ล้านชุด ในปี 2002 พวกเขาออกผลงานสตูดิโออัลบั้มชุดที่ 7 ชื่อ Lifelines. Analogue และถือเป็นอัลบั้มที่ประสบความสำเร็จที่สุดในสหราชอาณาจักรถัดจากชุด East of the Sun, West of the Moon และยังได้รับรางวัลแผ่นเสียงเงิน พวกเขาออกผลงานสตูดิโออัลบั้มชุดที่ 9 ชุด Foot of the Mountain ในวันที่ 19 มิถุนายน ค.ศ. 2009
อาการกลัวความมืด

โบสถ์แห่งหนึ่งตอนกลางคืน
อาการกลัวความมืด (อังกฤษ: scotophobia) คือความกลัวหรือโรคกลัวความมืด ทำให้อยากออกจากที่มืดไปอยู่ในสิ่งแวดล้อมที่สว่าง
อัลเฟรด เวล

| อัลเฟรด เวล |
| --- | --- |
อัลเฟรด เวล
เกิด: 25 กันยายน ค.ศ. 1807 มอร์ริสทาวน์ รัฐนิวเจอร์ซีย์
เสียชีวิต: 18 มกราคม ค.ศ. 1859
สัญชาติ: อเมริกัน
อาชีพ: ช่างเครื่อง, นักประดิษฐ์
มีชื่อเสียงจาก: มีส่วนร่วมในการประดิษฐ์โทรเลข
อัลเฟรด ลิวอิส เวล (อังกฤษ: Alfred Vail; 25 กันยายน ค.ศ. 1807 — 18 มกราคม ค.ศ. 1859) เป็นช่างเครื่องและนักประดิษฐ์ เวลเป็นศูนย์กลาง ร่วมกับซามูเอล มอร์ส ในการพัฒนาและการประกอบธุรกิจโทรเลขระหว่าง ค.ศ. 1837 ถึง 1844 เวลและมอร์สเป็นสองผู้ควบคุมโทรเลขในสายทดลองแรกของมอร์สระหว่างวอชิงตัน ดี.ซี. กับบัลติมอร์ และเวลเป็นผู้ควบคุมอาคารและจัดการสายโทรเลขหลายสายในช่วงเริ่มแรกระหว่าง ค.ศ. 1845 และ 1848 เขายังรับผิดชอบต่อนวัตกรรมทางเทคนิคต่อระบบของมอร์สเพิ่มเติม โดยเฉพาะอย่างยิ่ง แป้นส่งและรีเลย์แม่เหล็ก เวลปลีกตัวจากอุตสาหกรรมโทรเลขใน ค.ศ. 1848 เนื่องจากเขาเชื่อว่าผู้จัดการสายของมอร์สไม่ได้ให้คุณค่าแก่การมีส่วนร่วมของเขาสักเท่าใด งานสุดท้ายของเขา คือ การเป็นผู้จัดการบริษัทโทรเลขวอชิงตันและนิวออร์ลีนส์ ซึ่งสร้างรายได้เพียง 900 ดอลลาร์สหรัฐต่อปี โดยเขาเขียนจดหมายถึงมอร์สว่า "ผมได้ตัดสินใจที่จะปล่อยให้โทรเลขเป็นไปตามยถากรรม เพราะมันไม่สามารถดูแลผมได้เลย..."